dispergeringsmidler
Store norske leksikon,Realfag,Kjemi,Organisk kjemi
Dispergeringsmidler er overflateaktive stoffer som tilsettes for å sikre jevn fordeling og maksimal atskillelse av partiklene i en dispersjon (se dispergering). Slike stoffer kan være polymere elektrolytter (for eksempel kondenserte natriumsilikater, polyfosfater, ligninderivater). I ikke-vandige medier kan man benytte lecitin, fettsyrer og steroler.
Bruksområdene er mange, for eksempel våtformaling av svovel og pigmenter, fremstilling av keramiske glasurer, boreslam for oljeboring, insekticid-utblandinger, carbon black i gummi og så videre.I vaskeprosesser spiller dispergeringsmidler i form av såpe, syntetiske vaskemidler (for eksempel sulfonater), og så videre en stor rolle idet smusspartikler ved deres hjelp blir dispergert i vaskevannet. Les mer i Store norske leksikon dispergering